Správa zo zahraničnej pracovnej cesty

1.  Účastník ZPC:

Ing. Ľubomír BILSKÝ, CVTI SR, Lamačská cesta 8/A, 811 04 Bratislava, riaditeľ sekcie podpory vedy, AJ

2.  Zahraničná pracovná cesta:
Rokovanie so zástupcami Viedenskej univerzity a Technickej univerzity Viedeň za účelom identifikovania možnej spolupráce v oblasti prepájania výskumu a vývoja s priemyslom a podpory inovatívnych malých a stredných podnikov pre využitie v rámci národného projektu CVTI SR „Podpora zriadenia a rozvoja Národného podnikateľského centra na Slovensku - I. etapa“ (NPC).

Dátum a miesto konania: 19.8.2014 Viedeň, Rakúsko

3.  Rámcový program pobytu:
9:00:		Odchod z BA 
11:00 – 12:30:	 Rokovanie so zástupcami Viedenskej univerzity vo Viedni
13:30 – 14:30:	Rokovanie so zástupcami Technickej univerzity vo Viedni
16:00:		Príchod do BA

4.  Stručný priebeh rokovaní:
1. Rokovanie so zástupcami Viedenskej univerzity vo Viedni
Účastníci rokovania
Rakúska strana
-	prof. Sussane Weigelin-Schwiedrzik, prorektorka pre výskum, Viedenská univerzita
-	Dr. Lucas Zinner, vedúci oddelenie výskumných služieb a kariérneho rozvoja, Viedenská univerzita
Slovenská strana
-	Dr. techn. Michal Ries, poradca rektora pre Vedecký park, Univerzita Komenského v Bratislave
-	Ing. Ľubomír Bilský, riaditeľ sekcie podpory vedy

Predmet rokovania
a)	Podanie spoločného projektového návrhu v rámci výzvy na Twinning, Horizont 2020 (H2020-TWINN-2015 http://ec.europa.eu/research/participants/portal/desktop/en/opportunities/h2020/calls/h2020-twinn-2015.html) spoločne s Technickou univerzitou v Tampere, Fínsko;
b)	Spolupráca UK v Bratislave a CVTI SR (iniciatívy NITT SK a NPC) so spoločnosťou INiTS v rámci výzvy na Excelentný klastrový program COS–WP 2014-3-04 http://ec.europa.eu/easme/cluster-excellence-programme_en.htm. INiTS (www.inits.at) je spoločnosť založená Viedenskou univerzitou a Technickou univerzitou Viedeň, podporovaná rakúskou agentúrou pre podporu výskumu FFG (www.ffg.at);
c)	Širšia spolupráca v oblasti výskumu, vývoja a inovácií v rámci trojuholníka Viedeň – Bratislava – Brno. Spoločná účasť na projektoch H2020, Central Europe 2020, Danube Programme, a pod., za účelom podpory technologicky zameraných malých a stredných podnikov.

2. Rokovanie so zástupcami Technickej univerzity vo Viedni
Účastníci rokovania
Rakúska strana
-	Univ.Prof. Dipl.-Ing. Dr.techn. Markus Rupp, Technická univerzita vo Viedni
Slovenská strana
-	Dr. techn. Michal Ries, poradca rektora pre Vedecký park, Univerzita Komenského v Bratislave
-	Ing. Ľubomír Bilský, riaditeľ sekcie podpory vedy

Predmet rokovania
Počas rokovania boli diskutované možné oblasti spolupráce Technickej univerzity vo Viedni s výskumnými pracoviskami a najmä inovatívnymi, technologicky orientovanými podnikmi z Bratislavského kraja.

6.   Prehľad prinesenej dokumentácie a miesto jej uloženia
-
7. Osobitne vyhodnotený očakávaný prínos ZPC
Rozvoj intenzívnej spolupráce so susedným regiónom Viedne, kde je koncentrovaná kritická masa výskumno-vývojových a inovatívnych aktivít realizovaných univerzitami, výskumnými inštitúciami a firmami v oblasti podpory týchto aktivít je nevyhnutný. Veríme, že nadviazaný kontakt s partnermi s Viedenských univerzít bude začiatkom úzkej, dlhotrvajúcej a obojstranne prospešnej spolupráce oboch regiónov. CVTI SR tieto kontakty aktívne využije pri realizácii podporných aktivít v rámci projektu NPC.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Pracovníci CVTI SR a SBA zapojení do implementácie národného projektu NPC budú o výsledkoch rokovaní a plánovaných krokoch informovaní priamo.   
Súhlasím so zverejnením správy na internete: áno
Dátum: 29. 08. 2014

Správu vypracovali: Ing. Ľubomír Bilský  			..............................................
Schválil: 		prof. RNDr. Ján Turňa, CSc.		..............................................